CELEX: 32009R0882
Language: da
Date: 2009-09-21 00:00:00
Title: Kommissionens forordning (EF) nr. 882/2009 af 21. september 2009 om ændring af forordning (EF) nr. 412/2008 om åbning og forvaltning af et toldkontingent for import af frosset oksekød til forarbejdning og om fravigelse af nævnte forordning

26.9.2009   
            
            
               DA
            
            
               Den Europæiske Unions Tidende
            
            
               L 254/7
            
         
      KOMMISSIONENS FORORDNING (EF) Nr. 882/2009
   af 21. september 2009
   om ændring af forordning (EF) nr. 412/2008 om åbning og forvaltning af et toldkontingent for import af frosset oksekød til forarbejdning og om fravigelse af nævnte forordning
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, sammenholdt med artikel 4, og
   ud fra følgende betragtninger:
   
               (1)
            
            
               I artikel 1 i Kommissionens forordning (EF) nr. 412/2008 af 8. maj 2008 om åbning og forvaltning af et toldkontingent for import af frosset oksekød til forarbejdning (2) er der åbnet et årligt toldkontingent for import af 54 703 tons frosset oksekød udtrykt i ikke-udbenet-ækvivalent, henhørende under KN-kode 0202 20 30, 0202 30 10, 0202 30 50, 0202 30 90 eller 0206 29 91 og bestemt til fremstilling af de A-produkter og B-produkter, som er defineret i artikel 2, og under overholdelse af den i forordningens artikel 3 fastlagte fordeling.
            
         
               (2)
            
            
               I aftalen i form af brevveksling mellem Det Europæiske Fællesskab og Brasilien i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) af 1994 vedrørende ændring af indrømmelserne i listerne for Republikken Bulgarien og Rumænien i løbet af deres tiltrædelse af Den Europæiske Union (3) (herefter benævnt »aftalen«), der er godkendt ved Rådets afgørelse 2009/718/EF (4), er det fastsat, at det ved artikel 1 i forordning (EF) nr. 412/2008 åbnede kontingent skal forhøjes med 9 000 tons frosset oksekød henhørende under KN-kode 0202 30 90. Aftalen træder i kraft den 1. oktober 2009.
            
         
               (3)
            
            
               Forordning (EF) nr. 412/2008 bør derfor ændres.
            
         
               (4)
            
            
               I artikel 6, stk. 2, i Kommissionens forordning (EF) nr. 412/2008 er det fastsat, at ansøgninger om importrettigheder for frosset oksekød med henblik på fremstilling af A-produkter eller B-produkter indsendes senest kl. 13.00 belgisk tid den 8. juni forud for den årlige importkontingentperiode. For importperioden 2009/10 bør der fastsættes en anden frist for indsendelse af ansøgninger om importrettigheder for de supplerende mængder, som aftalen har tilføjet. Under hensyn til de nuværende forsyningsbetingelser på de eksterne markeder, resultatet af tildelingen af de disponible mængder i juni 2009 og forarbejdningsvirksomhedernes behov for at kunne planlægge deres arbejde bør denne anden frist ligge i første kvartal af 2010.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   I forordning (EF) nr. 412/2008 foretages følgende ændringer:
   
               1)
            
            
               I artikel 1 ændres »54 703« til »63 703«.
            
         
               2)
            
            
               Artikel 3, stk. 1, affattes således:
               »1.   Den samlede kontingentmængde, der er nævnt i artikel 1, opdeles i to mængder:
               
                           a)
                        
                        
                           50 000 tons frosset oksekød bestemt til fremstilling af A-produkter
                        
                     
                           b)
                        
                        
                           13 703 tons frosset oksekød bestemt til fremstilling af B-produkter.«
                        
                     
         Artikel 2
   1.   Uanset artikel 6, stk. 2, i forordning (EF) nr. 412/2008 indsendes nye eller supplerende ansøgninger om importrettigheder med henblik på fremstilling af A-produkter eller B-produkter senest kl. 13.00 belgisk tid den 8. januar 2010, for så vidt angår importperioden 2009/10.
   2.   De disponible importmængder for de nye eller supplerende ansøgninger i stk. 1 er:
   
               a)
            
            
               7 000 tons frosset oksekød bestemt til fremstilling af A-produkter
            
         
               b)
            
            
               2 000 tons frosset oksekød bestemt til fremstilling af B-produkter.
            
         3.   Artikel 6, stk. 1, 3 og 4, og artikel 7 i forordning (EF) nr. 412/2008 anvendes med de fornødne tilpasninger på de ansøgninger om importrettigheder, der er omhandlet i stk. 1.
   De erhvervsdrivende, der til de kompetente nationale myndigheders tilfredshed fremlagde bevis for overholdelsen af betingelserne i artikel 5, stk. 1, i forordning (EF) nr. 412/2008 for den periode for indsendelse af ansøgninger om importrettigheder, som udløb den 8. juni 2009, er dog fritaget for forpligtelsen til at fremlægge sådanne beviser, når de ansøger om supplerende importrettigheder for de i stk. 2 omhandlede mængder.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. oktober 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. september 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 125 af 9.5.2008, s. 7.
   
      (3)  Se side 104 i denne EUT.
   
      (4)  Se side 104 i denne EUT.